eo br en pt es es es fr hu en nl en pl ca de ru de eo eo eo eo eo eo eo hbs_lat ro es eo eo eo eo eo eo eo eo eo eo eo eo eo eo es es eo eo eo eo eo eo it de eo eo eo eo hbs_lat eo eo eo eo eo eo pl eo eo en en eo nl nl eo eo eo en eo eo eo tr eo en
Strukturo • Tutmonda Esperantista Junulara Organizo
La supera decida organo de TEJO estas la Komitato, kiu konsistas el komitatanoj A (nomumitaj de ĉiuj Landaj kaj Fakaj Sekcioj de TEJO), komitatanoj B (elektitaj de ĉiuj individuaj membroj de TEJO), komitatanoj C (elektitaj de komitatanoj A kaj B) kaj estraranoj. La Komitato difinas la ĝeneralan agadon de TEJO, aprobas buĝeton kaj ekzamenas la financojn de la organizaĵo, decidas pri akcepto kaj eksigo de Landaj Sekcioj kaj Fakaj Sekcioj, kaj elektas Honorajn Membrojn kaj Prezidantojn. La komitatanoj A, B kaj C elektas ankaŭ la Estraron, kontrolas ĝin kaj taskas al ĝi plenumon de specifaj taskoj. Ĉiuj estraranoj aŭtomate estas ankaŭ komitatanoj dum la tuta daŭro de sia oficperiodo.
La Estraro estas la ĉefa plenuma organo de TEJO. Ĝi plenumas la decidojn de la Komitato, prezentas al ĝi agadraportojn, financajn raportojn kaj proponon pri buĝeto; ĝi decidas pri Internacia Junulara Kongreso, nomumas la redaktorojn de la revuo “Kontakto”, de “TEJO tutmonde” kaj de aliaj eldonaĵoj, decidas pri kontraktoj kun aliaj organizaĵoj kaj personoj, difinas la internan funkciadon kaj zorgas pri la glata aktivado de la tuta organizaĵo.
Pri la plenumado de specifaj taskoj respondecas la Estraro, sed ĝi rajtas ankaŭ nomumi komisiitojn, kiuj helpas la Estraron kaj la Komitaton. Kelkaj el ili gvidas komisionon – konstantan laborgrupon pri unu el la ĉefaj agadkampoj. La funkciado de la komisionoj estas kontrolata de la Komitato, kiu povas ankaŭ taski al ili plenumon de specifaj taskoj.
Krom la laŭstatutaj organoj estas ankaŭ la plentempa TEJO-volontulo, kiu laboras en la Centra Oficejo en Roterdamo. La volontulo helpas en la administraj taskoj kaj reprezentas la organizaĵon en la kongresoj. Antaŭ la eksteraj institucioj TEJO estas reprezentata de la Ĝenerala Direktoro, kiu same laboras en la CO. Kiel junulara sekcio de Universala Esperanto-Asocio, TEJO havas du reprezentantojn en la Komitatato de UEA (komitatanoj A por TEJO).
Pliajn informojn pri la strukturo de TEJO vi povas trovi en la Regularo pri TEJO kaj Reglamentoj de TEJO (precipe la Komitata Reglamento kaj Reglamento pri la Estraro).
Vidu en plena grandeco
Tutmonda Esperantista Junulara Organizo (TEJO)
3015 BJ  Rotterdam, Nederlando
TEJO en via lando
Argentino ∙ Aŭstrio ∙ Brazilo ∙ Britio ∙ Bulgario ∙ Burundo ∙ Ĉeĥio ∙ Ĉinio ∙ Danio ∙ Finnlando ∙ Francio ∙ Germanio ∙ Grekio ∙ Haitio ∙ Hispanio kaj Katalunio ∙ Hungario ∙ Irano ∙ Israelo ∙ Italio ∙ Japanio ∙ Kanado ∙ Kongo (Dem. Resp.) ∙ Korea Resp. ∙ Kroatio ∙ Kubo ∙ Litovio ∙ Madagaskaro ∙ Meksiko ∙ Nederlando ∙ Nepalo ∙ Norvegio ∙ Pollando ∙ Portugalio ∙ Rumanio ∙ Rusio ∙ Serbio ∙ Slovakio ∙ Svedio ∙ Togolando ∙ Ukrainio ∙ Usono ∙ Vjetnamio
Krea Komunaĵo BY-SA 2014
Designed by WPlook Studio